Diari Oficial de la Generalitat Valenciana


Sumari del DOGV 6824, del 23-07-2012 (2012/7323)

ORDE 4/2012, de 9 de juliol, de la Conselleria d'Hisenda i Administració Pública, per la qual es regulen i convoquen ajudes per a l'adquisició d'equips i tecnologia de la informació i la comunicació específics per a l'accés a la societat de la informació de persones físiques amb discapacitat (ACCESTIC)
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6824

Data del DOGV
:   23-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7323


Data del document
:   09-07-2012

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * ajuda pública

ORDE 4/2012, de 9 de juliol, de la Conselleria d'Hisenda i Administració Pública, per la qual es regulen i convoquen ajudes per a l'adquisició d'equips i tecnologia de la informació i la comunicació específics per a l'accés a la societat de la informació de persones físiques amb discapacitat (ACCESTIC) [2012/7323]
L'Estatut d'Autonomia de la Comunitat Valenciana en l'article 19 atribuïx a la Generalitat, en l'àmbit de les seues competències, l'impuls d'un model de desenrotllament equitatiu, territorialment equilibrat i sostenible, basat, entre altres fonaments, en la plena integració en la societat de la informació i del coneixement, i reconeix el dret d'accés dels valencians i les valencianes a les noves tecnologies i que la Generalitat duga a terme polítiques actives que impulsen la formació, les infraestructures i la seua utilització.
En concret, i de forma especial, l'article 67 de la Llei 11/2003, de 10 d'abril, de la Generalitat Valenciana, sobre l'Estatut de les Persones amb Discapacitat, establix que l'Administració de la Generalitat fomentarà l'accés de les persones amb discapacitat a les noves tecnologies i a la societat de la informació i del coneixement; mandat imperatiu que ha d'entendre's i ser desenrotllat en el context que crea la dita llei sobre accessibilitat en els sistemes de comunicació sensorial i ajudes tècniques destinades a este fi. Tot això amb base en el principi general previst en l'article 4 -el principi d'igualtat d'oportunitats- per mitjà del qual es garantirà l'accés de les persones amb discapacitat als béns i recursos generals de la societat, si cal, a través de recursos complementaris i, en tot cas, eliminant tota forma de discriminació i limitació que siga aliena a la condició pròpia d'estes persones.
Així mateix, la promulgació de la Llei 51/2003, de 2 de desembre, d'Igualtat d'Oportunitats, no-Discriminació i Accessibilitat Universal de les Persones amb Discapacitat; de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, i, especialment, l'aprovació del Reial Decret 1494/2007, de 12 de novembre, pel qual s'aprova el Reglament sobre les condicions per a l'accés de les persones amb discapacitat a les tecnologies, productes i servicis relacionats amb la Societat de la Informació i mitjans de comunicació han suposat un pas més, igualment transcendental, cap a l'objectiu de garantir i fer efectiu el dret a la igualtat d'oportunitats de les persones amb discapacitat, d'acord amb els articles 9.2, 10, 14 i 49 de la Constitució.
Finalment, l'aplicació de les tecnologies de la informació i la comunicació per a eliminar les barreres que dificulten l'accés de les persones amb algun tipus de discapacitat a la Societat de la Informació i del Coneixement - amb l'objectiu d'acció consistent en la concessió d'ajudes a les persones amb discapacitat i per a elles, per a adquisició d'equips o programes orientats als diversos col·lectius de persones amb necessitats especials, per a facilitar el seu accés als sistemes d'informació-, constituïx l'eix d'actuació sobre el qual es pretén continuar incidint a través de la present orde.
Amb estes mesures s'afavorix l'accessibilitat (entesa com la possibilitat de tindre accés a un recurs) alhora que es possibilita a les persones, amb problemes o sense de mobilitat o de percepció sensorial, que comprenguen un espai, s'hi integren i comuniquen els seus continguts.
Per tot això, la Conselleria d'Hisenda i Administració Pública convoca estes ajudes adreçades a possibilitar l'adquisició d'equips i tecnologia adequats per a facilitar la integració social de les persones amb discapacitat.
Així doncs, en virtut del que s'ha exposat, d'acord amb el que establix la Llei 38/2003, de 17 de novembre, General de Subvencions, i fent ús de les facultats que m'atorga l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, del Consell de la Generalitat Valenciana, i a proposta de la Direcció General de Tecnologies de la Informació
ORDENE
Article 1. Objecte
Es convoquen ajudes econòmiques per a l'adquisició d'equips i tecnologia innovadora adequats per a facilitar l'accés a la societat de la informació i del coneixement de les persones amb algun tipus de discapacitat, per a aconseguir la seua integració social; evitar-ne l'exclusió digital, i millorar, amb això, la seua qualitat de vida, i s'aproven les bases per les quals es regirà la present convocatòria. Constituïxen les bases el contingut de cada un dels preceptes i annexos de la present orde.
Article 2. Característiques, modalitat, procediment de concessió i tipologia de les ajudes
1. Les persones, a les quals es dirigixen les ajudes regulades i convocades a través de la present orde, no exercixen activitats econòmiques en les quals oferisquen béns o servicis al mercat, per la qual cosa no hi ha cap possibilitat de falsejament de la competència. En conseqüència, de conformitat amb el que establix el Decret 147/2007, de 7 de setembre, del Consell, atés que no reunixen els requisits fixats en l'article 107 del Tractat de Funcionament de la Unió Europea, les referides ajudes no necessiten de la seua notificació o comunicació a la Comissió Europea.
2. Les ajudes que es convoquen per mitjà de la present orde tenen la modalitat de subvenció i podran sol·licitar-se per a l'adquisició dels equips i tecnologia específics dirigits a la integració social de les persones amb discapacitat en l'exercici 2012.
3. El procediment de concessió serà el de concurrència competitiva.
4. Les subvencions regulades a través d'esta orde s'inclouen dins de la tipologia d'intervenció per a la inserció social, i perseguixen els fins següents:
a) Reforçament del desenrotllament i l'autonomia personal.
b) Integració social amb l'entorn.
c) Integració laboral.
Article 3. Classe de projectes i actuacions finançats
Els projectes i actuacions objecte de les ajudes se subsumiran en els següents tipus i per orde d'importància següents:
1r. Equipament per a accedir a les telecomunicacions.
2n. Equipament per a facilitar l'accés a l'ordinador o a Internet.
3r. Equipament per a facilitar la comunicació augmentativa o alternativa.
4t. Equipament per a facilitar el control de l'entorn.
5t. Equipament d'emmagatzematge de la informació i accessoris per a l'equipament estàndard.
Article 4. Àmbit subjectiu
Les ajudes regulades en la present orde es dirigixen exclusivament a persones físiques amb discapacitat.
Les ajudes es destinaran a l'atenció de les persones físiques amb deficiències de caràcter motor, sensorial o psiquicointel·lectual, per tal de facilitar el seu accés a la societat de la informació i del coneixement, mitjançant la seua introducció en l'ús de les noves tecnologies, com a mitjà idoni per a aconseguir-ne la inclusió social.
Article 5. Import de les ajudes
1. L'import global màxim destinat a esta convocatòria és de 165.000 euros, dels quals 132.000 euros provenen de finançament europeu corresponent al FEDER Programa Operatiu 2007-2013 «Una manera de fer Europa» (mainstream) i la resta, 33.000 euros, provenen de la Generalitat.
2. Les ajudes econòmiques regulades en esta convocatòria es concediran amb càrrec als Pressupostos de la Generalitat per a l'exercici 2012, aplicació econòmica 23.03.00.754.76.6, línia de subvenció T7081000, denominació «Accessibilitat a la Societat de la Informació-Persones Físiques».
3. La quantia màxima a adjudicar per cada sol·licitud no podrà ser, en cap cas, superior a l'import de les factures presentades.
4. Cada persona física sol·licitant no podrà resultar adjudicatària per import superior a la quantia de 2.500 euros.
Article 6. Exclusions
1. Queden expressament exclosos d'estes ajudes els conceptes següents:
a) Les obres de reforma de l'edifici o vivenda que es requerisquen per a la instal·lació o adaptació de l'equip objecte d'esta subvenció.
b) Les millores en la llar o edifici que no es troben vinculades a impediments físics, sensorials o psiquicointel·lectuals
c) Els equipaments tecnològics convencionals (ordinadors, programari estàndard, mobiliari, etc.) que no incorporen cap adaptació per a les persones amb discapacitat.
d) L'adquisició d'equips realitzada amb data anterior a l'1 de gener de 2012.
2. Queden així mateix exclosos els productes que apareixen en l'annex V com a productes no inclosos.
Article 7. Requisits
1. Les persones físiques sol·licitants de les ajudes hauran de reunir a l'acabament del termini de presentació d'instàncies, els següents requisits que declaren complir en el model de sol·licitud general de subvenció:
a) Reconeixement de la condició legal de discapacitat amb un grau igual o superior al 33%.
b) Existència de deficiències de caràcter motor, sensorial o psiquicointel·lectual en la persona sol·licitant, que impedisquen o dificulten el seu accés a la societat de la informació i del coneixement, a l'eliminació o mitigació de les quals haurà de dirigir-se específicament la sol·licitud.
c) Idoneïtat d'allò que s'ha sol·licitat per a cobrir la necessitat que planteja la persona potencialment beneficiària.
d) Veïnatge en qualsevol municipi de la Comunitat Valenciana.
2. No podrà accedir a la condició de beneficiària la persona física sol·licitant en qui concórrega qualsevol de les circumstàncies o incompliments indicats en l'article 13 de la Llei 38/2003, de 17 de novembre, General de Subvencions.
Article 8. Sol·licituds i documentació.
1. Cada persona física interessada presentarà una única sol·licitud, subscrita per la persona interessada o per qui legalment la represente, segons el model oficial (sol·licitud general de subvenció), acompanyada com a part integrant d'esta de l'annex 1 -degudament emplenat- i de tres fitxes com a màxim per sol·licitant, que s'emplenaran d'acord amb el model que figura en l'annex I.1, i que hauran de numerar-se.
Les fitxes descriptives dels productes hauran de respondre a una unitat lògica, i hauran de satisfer per si mateixes una necessitat concreta. Cada fitxa serà objecte d'una valoració independent, sense perjuí que l'Administració es reserve la potestat d'unificar o disgregar-les, en funció del seu grau d'autonomia funcional. En l'apartat D, de l'annex I, es farà constar l'import del pressupost de menor quantia (més barat).
La sol·licitud i els annexos que l'acompanyen que en formen part es troben disponibles per al seu ompliment en la pàgina web de la Generalitat: .
2. A la sol·licitud descrita en l'apartat anterior s'acompanyarà la documentació següent:
a) Dos pressupostos detallats subministrats per dos empreses distintes per cada fitxa o producte que se sol·licite (annex I.1) en què es concrete clarament l'import total del producte, IVA inclòs, i, si és el cas, un informe explicatiu de les limitacions que es vol combatre amb estos (apartat C, annex I.1).
b) Certificat de discapacitat en què conste el diagnòstic i el seu grau.
3. Si la sol·licitud presentada no reunix els requisits establits en la present orde, l'Administració requerirà la persona interessada, perquè procedisca a la seua esmena en el termini improrrogable de 10 dies, i se li indicarà que, si no ho fa, es considerarà que desistix de la seua sol·licitud, prèvia resolució a este efecte, d'acord amb els articles 23 de la Llei 38/2003, de 17 de novembre, General de Subvencions, i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 9. Lloc de presentació de sol·licituds
1. Les sol·licituds de subvenció, junt amb la documentació requerida, hauran de presentar-se en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i preferentment, als registres que a continuació s'indiquen:
a) Registre General de la Conselleria d'Hisenda i Administració Pública-València (c/ Sant Calze, núm. 2; CP 46169 València).
b) Registre de la Direcció Territorial d'Hisenda i Administració Pública - Alacant (Rambla Méndez Núñez, 41 - Torre de la Generalitat -; CP 03844, Alacant).
c) Registre de la Direcció Territorial d'Hisenda i Administració Pública - Castelló (c/ Major, 76 - Casa dels Caragols -; CP 12507, Castelló de la Plana).
2. La preferència prevista en l'apartat anterior no obsta la seua presentació en qualsevol de les oficines PROP que figuren enumerades en l'annex III.
3. Igualment, podrà realitzar-se la presentació telemàtica de la sol·licitud i per a això s'accedirà al catàleg de servicis públics interactius de la Generalitat, accessibles a través de -Administració en línia- i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de firma electrònica avançada, amb el certificat reconegut per a ciutadans (persona física), emés per l'Autoritat de Certificació de la Comunitat Valenciana. Si algun dels documents a aportar junt amb la sol·licitud no poden ser presentats de forma telemàtica, el registre d'entrada en farà l'entrega, en el termini més breu possible, dins de l'establit en l'article 10.
Article 10. Termini de presentació de sol·licituds
El termini de presentació de sol·licituds serà de 15 dies hàbils, i el seu còmput s'iniciarà l'endemà de la publicació d'esta orde en el DOCV.
Article 11. Ordenació i instrucció
1. Competix, a la direcció general amb competències en matèria de tecnologies de la informació, l'ordenació i instrucció del procediment que regix les presents ajudes, i es podran realitzar d'ofici totes les actuacions que considere necessàries per a la determinació, el coneixement i la comprovació de les dades, en virtut de les quals s'ha de pronunciar la resolució.
2. En qualsevol fase de la tramitació de l'expedient, a la vista de la documentació que es troba en el seu poder, i de les obligacions que s'adquirixen per la concessió de l'ajuda, es podran demanar informes dels organismes i de les entitats que es crega oportú i s'efectuaran les comprovacions necessàries sobre l'exactitud de tot això.
3. Els tràmits que hagen de ser omplits per les persones interessades en el curs del procediment, així com les seues relacions amb l'Administració, se substanciaran, d'acord amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article 12. Valoració
1. Per tal d'avaluar cada sol·licitud, es crearà una comissió avaluadora integrada pels membres següents:
- President: el titular de la direcció general amb competències en matèria de tecnologies de la informació.
- Vocals:
· La persona titular de la subdirecció general competent en matèria d'infraestructures.
· El/la cap de servici amb competències en matèria de telecomunicacions.
· El/la cap de servici de coordinació administrativa en matèria de tecnologies de la informació
· Un/a tècnic/a assessor/a en matèria de telecomunicacions de la direcció general.
- Un secretari o secretària elegit entre els vocals.
2. Per a la valoració de les ajudes previstes en la present orde, caldrà ajustar-se als criteris de valoració especificats en l'article 13, a la planificació i racionalització dels recursos, així com a les limitacions pressupostàries. La ponderació d'estos criteris s'establirà conforme al barem que consta com a annex IV.
3. La Comissió Avaluadora adaptarà el seu funcionament al que establix la convocatòria i, de manera subsidiària, a les regles contingudes en el capítol II, del títol UI, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La Comissió Avaluadora formularà una proposta de resolució que elevarà al conseller d'Hisenda i Administració Pública i que contindrà, tant les persones beneficiàries com aquelles sol·licitants que, complint els requisits exigits, no han resultat beneficiàries per sobrepassar-se la quantia del crèdit fixat en la convocatòria. Així mateix, la proposta inclourà una relació de les sol·licituds que es desestimen i s'hi hauran d'indicar els motius de denegació.
Article 13. Criteris de valoració i d'adjudicació de les subvencions
1. Els criteris que, d'acord amb allò que s'ha exposat en l'annex IV, es prendran en consideració per a l'avaluació de les fitxes són:
a) Adequació al tipus de producte (PA), segons les categories establides en l'art. 3r de la present orde: fins a 10 punts
- Equipament per a accedir a les telecomunicacions: 10 punts
- Equipament per a facilitar l'accés a l'ordinador o a Internet: 9 punts
- Equipament per a facilitar la comunicació augmentativa o alternativa: 8 punts
- Equipament per a facilitar el control de l'entorn: 7 punts
- Equipament d'emmagatzematge de la informació i accessoris per a l'equipament estàndard: 6 punts
b) Adequació del producte sol·licitat a les característiques de l'usuari (PB). Es valora que el producte sol·licitat reunisca característiques que el facen específicament adequat a la discapacitat de l'usuari: fins a 10 punts
c) Adequació del producte sol·licitat a la necessitat de l'usuari (PC). Es valora l'efectivitat del producte sol·licitat per a facilitar l'accés de l'usuari a la Societat de la Informació. La justificació de la necessitat de l'ajuda tècnica, en el sentit que no haja de ser dispensada per l'ocupador, el sistema sanitari o l'educatiu, i s'atorgarà prioritat a aquelles que calguen per a la vida diària o el treball: fins a 10 punts
d) Disponibilitat d'alternatives vàlides al producte sol·licitat (PD). Es valorarà que el producte sol·licitat no dispose d'alternatives o que estes resulten de difícil disponibilitat: fins a 10 punts
e) Caràcter tecnològic del producte sol·licitat (PE). Es valora la novetat i el nivell tecnològic del producte sol·licitat: fins a 10 punts
2. La puntuació que corresponga a cada fitxa adjunta a la sol·licitud, s'obtindrà a partir de la suma dels punts que s'hagen assignat per aplicació dels criteris establits en l'apartat precedent d'este article. La ponderació d'estos criteris s'establirà conforme al barem que consta com a annex IV.
3. Les fitxes presentades s'ordenaran en funció de la puntuació obtinguda de major a menor, i correspondrà a la fitxa millor valorada una ajuda igual a la sol·licitada, amb el límit de l'import que preveu l'article 5 d'esta orde. De la mateixa manera descrita, s'assignarà el sobrant que, si és el cas, quedarà disponible per a la segona fitxa i, de la mateixa manera, es procedirà successivament segons l'orde establit.
Article 14. Resolució
1. La resolució d'adjudicació de les presents ajudes serà dictada pel conseller d'Hisenda i Administració Pública i es publicarà en el Diari Oficial de la Comunitat Valenciana, acte que substituirà la notificació a les persones interessades i tindrà els mateixos efectes, de conformitat amb el que preveuen els articles 59.6 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. El termini màxim per a dictar i notificar la resolució sobre les sol·licituds formulades serà de tres mesos, a comptar de la data de publicació de la present convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu article 42 de la Llei de Règim Jurídic de les Administracions Públiques i del Procediment Administratiu Comú.
3. Transcorregut el termini màxim sense haver-se publicat resolució expressa, haurà d'entendre's desestimada la sol·licitud formulada, de conformitat amb el que preveu l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Article 15. Obligacions de les persones físiques beneficiàries
1. Les persones beneficiàries estaran subjectes a les obligacions generals derivades de la normativa vigent sobre ajudes o subvencions públiques i, en particular, al que fa referència l'article 14 de la Llei 38/2003, de 17 de novembre, General de Subvencions.
2. En concret, totes les persones físiques beneficiàries d'estes ajudes queden obligades a:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Acreditar, davant de la Conselleria d'Hisenda i Administració Pública, el compliment dels requisits i les condicions, així com la realització de l'activitat i el compliment de la finalitat que determinen la concessió o gaudi de la subvenció.
c) Sotmetre's a les actuacions de comprovació a efectuar per la direcció general amb competències en matèria de tecnologies de la informació, així com a qualssevol altres de control financer que puga realitzar la Intervenció de la Generalitat, i aportar tota la informació que els siga requerida, si és el cas, en l'exercici de les actuacions anteriors.
d) Comunicar, a la direcció general amb competències en matèria de tecnologies de la informació, l'obtenció d'altres subvencions, ajudes, ingressos o recursos l'objecte finançat dels quals siga idèntic al d'esta subvenció. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Les obligacions establides en l'article 31.4 de la Llei 38/2003, de 17 de novembre, General de Subvencions.
F) Justificar la realització de l'adquisició dels equips o elements subvencionats en el termini comprés entre la data en què es publique l'adjudicació de les ajudes i la data límit de justificació prevista.
3. Les persones físiques beneficiàries de la subvenció estan exemptes de l'obligació d'acreditar el fet de trobar-se al corrent de les obligacions tributàries i davant de la Seguretat Social, de conformitat amb allò que disposen l'article 23.3 de la Llei General de Subvencions i l'article 5 del Decret 165/2010, de 8 d'octubre, del Consell de la Generalitat Valenciana, relatiu a la simplificació de càrregues administratives.
Article 16. Documentació justificativa a presentar per la persona beneficiària
1. Les persones físiques beneficiàries hauran d'aportar la documentació següent:
1.) Les factures reglamentàries junt amb les seues còpies. Les esmentades còpies seran confrontades al registre d'entrada en què es presente l'escrit que sol·licita el pagament, i la factura original es tornarà a la persona beneficiària.
2.) En cas d'exercir la representació legal de la persona sol·licitant, document en virtut del qual s'exercisca la representació legal (llibre de família, resolució judicial, document públic notarial, certificació registral o document equivalent).
3.) En cas de ser nou perceptor o de canvi de número de compte bancari, model de domiciliació bancària degudament firmat, d'acord amb el formulari que figura com a annex II.
2. La justificació total presentada per la persona adjudicatària haurà de ser, com a mínim, igual al gasto total estimat de l'equip objecte de la subvenció, i no podran ser compensades entre si les quantitats subvencionades per diferents conceptes.
3. L'import de les subvencions concedides en cap cas podrà ser de tal quantia que, aïlladament o en concurrència amb altres subvencions o ajudes, supere el cost dels equips que ha d'adquirir la persona física beneficiària
Article 17. Termini de presentació de la justificació de les subvencions
1. El termini màxim de presentació de la justificació finalitzarà en la data que s'indique en la resolució d'adjudicació.
2. Excepcionalment, la Direcció General de Tecnologies de la Informació podrà admetre que la documentació acreditativa de la correcta realització de l'activitat subvencionada es presente fora del termini establit en la present convocatòria, sempre que el retard obeïsca a causes degudament justificades en l'expedient i no imputables a les persones físiques beneficiàries de la subvenció.
Article 18. Forma de pagament
1. L'obligació de pagament es contraurà contra presentació de factures reglamentàries, segons la normativa vigent (Reial Decret 1496/2003, de 28 de novembre, pel qual s'aprova el reglament perquè es regulen les obligacions de facturació i es modifica el Reglament de l'Impost sobre el Valor Afegit, BOE núm. 286, de 29.11.2003).
2. El pagament de l'ajuda concedida es farà efectiu per mitjà de transferència bancària al compte designat per la persona beneficiària, segons model de l'annex II, després de la presentació de la documentació a què es referix l'article 16 de la present orde.
Article 19. Publicitat
En totes les activitats i resultats objecte d'esta orde caldrà incloure i citar la Conselleria d'Hisenda i Administració Pública de la Generalitat, així com també s'haurà de publicitar el finançament de la Comissió Europea, a través del FEDER.
Com a referència per al compliment de les obligacions d'informació i comunicació indicades, es podrà acudir al «Manual de comunicació dels programes operatius de la Comunitat Valenciana FEDER i FSE 2007-2013», que pot ser consultat en l'adreça: http://portales.gva.es/c\_economia/web/hacienda/organos/dge/Manual\_Comunicacion\_FFEE.pdf.
Article 20. Modificació de la resolució
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
2. El procediment s'iniciarà d'ofici, com a conseqüència de la iniciativa pròpia de l'òrgan competent o en virtut d'una orde superior, de la petició raonada d'altres òrgans que tinguen atribuïdes o no facultats d'inspecció en la matèria o com a conseqüència d'una denúncia.
3. En la tramitació del procediment es garantirà, en tot cas, el dret de les persones interessades a l'audiència.
Article 21. Reintegrament de quantitats percebudes
1. Procedirà el reintegrament de les quantitats percebudes i l'exigència del corresponent interés de demora des del moment del pagament de l'ajuda en els supòsits de l'article 37, de la Llei 38/2003, de 17 de novembre, General de Subvencions.
2. En el cas que el compliment de la persona beneficiària s'aproxime de manera significativa al compliment total, i esta acredite una actuació inequívocament tendent a la satisfacció dels seus compromisos, la quantitat a reintegrar estarà determinada, segons el principi de proporcionalitat, d'acord amb l'exigència continguda en el paràgraf n), de l'apartat 3, de l'article 17, de la Llei 38/2003, de 17 de novembre, General de Subvencions.
3. Igualment, procedirà el reintegrament de l'excés obtingut sobre el cost del producte o de l'activitat exercida en el supòsit de l'article 16.3 de la present orde.
4. Les quantitats que es reintegren tindran la consideració d'ingrés de dret públic, als efectes del procediment aplicable per a la cobrança, segons l'article 47.9 del Decret Legislatiu, de 26 de juny de 1991, del Consell de la Generalitat Valenciana pel qual s'aprova el text refós de la Llei d'Hisenda Pública de la Generalitat Valenciana.
DISPOSICIÓ ADDICIONAL
Única
De conformitat amb el que establix la Llei Orgànica 15/1999, de 13 de desembre, de Protecció de Dades de Caràcter Personal, les dades de caràcter personal de les persones sol·licitants incloses en el transcurs del present procediment de concurrència competitiva, podran ser incloses en un fitxer per al seu tractament pel titular responsable d'este, açò és, la Direcció General de Tecnologies de la Informació, amb domicili al carrer Miquelet, 5 CP 46132 València (Espanya), i la finalitat del qual serà resoldre la concessió de les ajudes dirigides a facilitar l'accés a la Societat de la Informació i del Coneixement de les Persones amb Discapacitat.
DISPOSICIONS FINALS
Primera
Es delega el secretari autonòmic d'Administració Pública per a la resolució dels recursos de reposició que contra la resolució de concessió de les ajudes pogueren interposar les persones interessades.
S'autoritza la direcció general competent en tecnologies de la informació a dictar les instruccions i adoptar les mesures que considere oportunes per al desplegament i aplicació del que disposa la present orde.
Segona
La present orde produirà efectes l'endemà de la seua publicació en el Diari Oficial de la Comunitat Valenciana.
Tercera
Contra la present orde es podrà interposar, potestativament, un recurs de reposició davant del mateix òrgan que l'ha dictat, en el termini d'un mes comptat des de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé podrà interposar-se directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la possibilitat d'interposar qualsevol altre que s'estime adequat.
València, 9 de juliol de 2012
El conseller d'Hisenda i Administració Pública,
JOSÉ MANUEL VELA BARGUESannex I / ANEXO Iannex I.1 / ANEXO I.1annex IIanexo IIANNEX III / ANEXO III

ANNEX IV
Criteris de valoració de les sol·licituds i ponderació
dels mateixos (persones físiques)
· Cada criteri es puntua d'1 a 10.
· La puntuació global màxima és de 10.
· La puntuació de tall per a rebutjar una sol·licitud tècnicament és de 4.

PT (PUNTUACIÓ TOTAL) = SPP (Una vegada aplicades les regles condicionals).
REGLES CONDICIONALS:
Si qualsevol dels criteris C, D o E és = 0, caldrà revisar l'adequació de la sol·licitud, independentment de la puntuació final.
Si A o B < 5 PT = 4
Si A o B < 1 PT = 0
Si C o E < 5 A = A/2 i B = B/2
Les valoracions s'ordenaran segons la gradació següent:
Puntuació obtinguda (descendent).
% de minusvalidesa del subjecte (descendent)
Cost del producte (ascendent).
El punt de tall es realitzarà quan s'aconseguisca el màxim de la quantitat subvencionable disponible
ANNEX V
Productes inclosos i no inclosos en la convocatòria
Hi ha nombrosos productes que poden ser objecte de subvenció en esta convocatòria. Este annex pretén aclarir quins són estos productes. Per a això, a més d'allò que expliquen els articles 3 i 6, es pren com a referència la norma GLJ 8597:2002.
Productes inclosos.
Els productes que cobrix esta convocatòria han de facilitar l'accés a la societat de la informació, tindre un caràcter tecnològic i ser apropiats per a cobrir les necessitats d'una persona amb discapacitat concreta.
Seguint la norma ZBQ 3366:2002, són subvencionables expressament els següents tipus de productes (sempre que complisquen els requisits del paràgraf anterior):
· Ajudes electroòptiques (21-06)
· Processadors de text (21-15)
· Ajudes per a dibuix i escriptura (21-24)
· Ajudes no òptiques per a lectura (21-27)
· Telèfons i ajudes per a telefonar (21-36)
· Sistemes de transmissió de so (21-39)
· Ajudes per a comunicació cara a cara (21-42)
· Ajudes per a assenyalar i indicar (21-48)
· Sistemes d'alarma (21-51)
· Materials alternatius de lectura (21-54)
· Dispositius d'entrada per a ordinadors i equips electrònics (24-10)
· Sistemes de control d'entorn (24-12)
Productes NO inclosos.
Els productes que no cobrix esta convocatòria són aquells sense relació amb la societat de la informació i les ajudes tècniques personals dirigides principalment a l'autonomia personal. Prenent com a referència la norma ECT 8752:2002, els productes expressament exclosos d'esta convocatòria són els següents:
· Ajudes per a tractament mèdic personalitzat (04)
· Ajudes per a l'entrenament/aprenentatge de capacitats (05)
· Ortesis i pròtesis (06)
· Ajudes per al cuidat i la protecció personals (09)
· Ajudes per a la mobilitat personal (12)
· Ajudes per a activitats domèstiques (15)
· Mobiliari i adaptacions per a vivendes i altres immobles (18). Tampoc s'inclouen els dispositius per a obrir i tancar les portes, les finestres i les cortines (18-21)
· Ajudes òptiques (21-03)
· Calculadores (21-18)
· Ajudes per a l'audició (21-45)
· Ajudes per a la manipulació de productes i béns (24). Excepte els dispositius d'entrada per a ordinadors i equips electrònics (24-10) i els sistemes de control d'entorn (24-12)
· Ajudes i equip per a millorar l'ambient, maquinària i ferramentes (27)
· Ajudes per a l'esplai (30)
Així mateix queden exclosos els següents productes, excepte si presenten alguna característica específica molt destacada d'accessibilitat per a persones amb discapacitat:
· Equips informàtics estàndard i perifèrics (21-10, 21-12)
· Gravadores i equips d'àudio (21-30)
· Equips de televisió i vídeo (21-33)
Finalment, també en queden exclosos els servicis prestats per empreses com ara connexions a internet, tarifes planes, contractes de telefonia, manteniment ordinari d'equips, etc.